બિજોય ઉર્ફે વિનોદ ઠક્કરે પોતાની ફરજ દરમિયાન વિનોદશંકર વ્યાસને મેટ્રોપોલીશન સ્ટોક એક્સચેન્જ ઓફ ઇન્ડિયાના શેરમાં રોકાણ કરી મોટી રકમ કમાવવાની લોભામણી લાલચ દઇ ૨૦૧૪ થી ૨૦૧૮ દરમિયાન વિનોદશંકર વ્યાસ, તેમના પત્ની ચંદ્રીકાબેન, પુત્ર કૌશલના નામે શેર ખરીદ કરવા માટે મોટી રકમ લીધી હતી તેમજ પોતાના બેન્ક એકાઉન્ટમાં મોટી રકમ રાખો તો તે ગમે ત્યારે શેર ખરીદી શકે તેમ જણાવી પોતાના એકાઉન્ટમાં પણ મોટી રકમ જમા કરાવી શેર સર્ટીફિકેટ ન આપી છેતરપિંડી કર્યાનું ફરિયાદમાં જણાવ્યું છે. રૂ. ૩ કરોડની કિંમતના ૩૮,૦૪૩ શેર ડુપ્લીકેટ સહીથી સગેવગે કરી નાખ્યાની અને પુષ્કરધામ ખાતેનું મકાન પરત સોપી દેવાનું જણાવતા ઢીકાપાટુ મારી ખૂનની ધમકી દીધાનું વિનોદશંકર વ્યાસે ફરિયાદમાં જણાવ્યું છે.